
Tlačová správa
Verbatim predstavuje tri nové reproduktorové zostavy
Senzačný zvuk doma i na cestách
Bratislava, 28. apríla 2009 – Verbatim predstavil tri nové reproduktorové zostavy – jednu stolnú a dve prenosné – ktoré sa vyznačujú ako prvotriednymi zvukovými vlastnosťami, tak i štýlovým dizajnom. Všetky je už možné dostať v obchodoch – Portable USB Speaker System za 20,29 EUR, USB Speaker System za 24,29 EUR a 2.1 Multimedia Portable Speaker System za 30,29 EUR.
2.1 Multimedia Portable Speaker System
Zásluhou lesklo čierneho gumového povrchu vyzerá 2.1 Multimedia Portable Speaker System atraktívne, navyše vďaka prídavnej kapse je ho možné ľahko prenášať a užívať si kvalitný zvuk, nech ste kdekoľvek. Zostava sa napája štyrmi AAA batériami a je mimoriadne vhodným doplnkom k MP3 prehrávačom, prenosným CD a DVD prehrávačom alebo notebookom. Vďaka sieťovému adaptéru si ju ale ľahko pripojíte i k domácemu počítaču. Satelity produkujú výkon 2 W (RMS) a pracujú vo frekvenčnom rozsahu 120 Hz až 20 kHz, zatiaľ čo subwoofer s výkonom 1 W (RMS) ponúka rozsah 80 Hz až 2 kHz.
Desktop / Portable USB Speaker System
Stolný USB Speaker System, ktorý je o niečo väčší než jeho prenosná verzia, sa pýši povrchom v štýle lakovaného klavíra a je ideálny ako doplnok k domácemu počítaču. Prostredníctvom 3,5 mm jack konektora je možné pripojiť slúchadlá, zostave ďalej nechýba ovládanie hlasitosti a vypínač zvuku.
Portable USB Speaker System
Nízka hmotnosť, ľahké ovládanie a štýlový gumový povrch robia z Portable USB Speaker System ideálneho hudobného spoločníka na cesty.
Obe USB zostavy majú zosilnené, magneticky odtienené 1-1/4" kovové reproduktory poskytujúce vynikajúcu zvukovú kvalitu s frekvenčným rozsahom 120 Hz až 18 kHz pri stolnom systéme a 200 Hz až 18 kHz pri prenosnej verzii. Vďaka Plug 'n' Play funkcionalite nie je potrebná žiadna zvuková karta – reproduktory sú pripravené na okamžité použitie po pripojení k PC alebo notebooku.
Obrázky sú na prevzatie na:

O spoločnosti Verbatim

Od roku 1969 udáva Verbatim smer vývoja technológií na uchovávanie dát – od diskiet a magneticko-optických médií, CD a DVD formátov až po najnovšie HD médiá Blu-ray. Okrem toho ponúka Verbatim kvalitné produkty na poli prenosných USB kľúčeniek, pamäťových „flash“ kariet, SSD a externých pevných diskov, a rovnako tak i široké spektrum počítačového príslušenstva. Verbatim je dcérskou spoločnosťou Mitsubishi Chemical Group a ťaží z vynikajúceho výskumného a vývojového oddelenia. Vďaka tomu hrá Verbatim kľúčovú úlohu pri utváraní trhu s pamäťovými médiami. Veľmi prísne kontroly kvality počas výroby zaisťujú vysokú kvalitu produktov spoločnosti Verbatim, ktoré víťazia v mnohých medzinárodných porovnávacích testoch. Spoločnosť je európskym lídrom v oblasti optických dátových nosičov. Viac informácií nájdete na adrese: www.verbatim-europe.com

